خلیل زہاوی

خلیل زہاوی (پیدائش: خانقین 1946ء – وفات: بغداد 26 مئی 2007ء) عراق کے خطاط اور فنکار تھے، جن کا تعلق مشہور خانوادۂ الزہاوی سے تھا۔ وہ دنیائے اسلام کے ممتاز ترین خطاطوں میں شمار کیے جاتے تھے۔ عراق میں انھیں "شیخ الخط العربی" کے لقب سے یاد کیا جاتا تھا۔

انھوں نے اپنا فنّی سفر 1959ء میں شروع کیا، جب ان کی ملاقات خطاط ہاشم محمد بغدادی سے ہوئی۔ بغدادی نے ان کے کچھ نمونے دیکھ کر ان کی حوصلہ افزائی کی اور داد دی۔ خلیل زہاوی نے بعد میں خطاطی میں ایک نئی "مدرسۂ زہاوی" کی بنیاد رکھی، جس کی خصوصیت یہ تھی کہ اس نے خطِ عربی کو روایتی قالب سے نکال کر ایک تشکیلی اسلوب (فنِ مصوری سے قریب تر انداز) میں پیش کیا۔بي بي سي العربية، مقتل أحد أشهر الخطاطين في العراق 

انھوں نے عرب دنیا کے مختلف خطوں سے تعلق رکھنے والے طلبہ کو تعلیم دی۔ عراق میں یہ کہا جاتا تھا کہ اگر کوئی خطاطی میں کامیابی کا خواہش مند ہے تو اسے خلیل زہاوی کے زیرِ شاگردی ضرور آنا ہوگا۔ 1975ء میں انھوں نے ایرانی خطاط زرین خط سے خطِ فارسی میں "اجازہ" حاصل کیا۔ وہ "جمعیۃ خطاطین العرب" کے رکن بھی تھے۔BBCArabic.com | الشرق الأوسط | مقتل أحد أشهر الخطاطين في العراق 
 فنّی خدمات 
خلیل زہاوی کی ساری توجہ خطِ عربی پر مرکوز رہی۔ انھوں نے اپنی زندگی میں 34 فنّی نمائشیں منعقد کیں، جن میں پہلی نمائش 1965ء میں ہوئی۔ بغداد کے "مركز صدام الفنی" میں ان کا ایک مستقل گوشہ موجود تھا، جس میں قریباً 300 فن پارے محفوظ تھے، لیکن 2003ء میں عراق پر قبضے کے بعد پیدا ہونے والی ابتری کے دوران یہ سب نوادرات لوٹ لیے گئے۔

انھوں نے خطاطی کے قواعد پر کئی اہم کتابیں بھی تصنیف کیں، جن میں سے نمایاں یہ ہیں:

قواعد خط التعليق (1977ء، ان کی پہلی کتاب)

جماليات الخط العربی

ميزان الخط العربی

موسوعة الزهاوی لفنون الخط العربی

مصور الخط العربی (بیروت سے شائع شدہ)

مصور خط التعليق (بیروت سے شائع شدہ) http://www.islamonline.net/servlet/Satellite?c=ArticleA_C&cid=1179664685535&pagename=Zone-Arabic-News/NWALayout 
 وفات 
26 مئی 2007ء کو خلیل زہاوی بغداد کے مشرقی علاقے "بغداد جديدہ" میں اپنے گھر سے نکلے ہی تھے کہ مسلح افراد نے گھات لگا کر ان پر حملہ کیا اور انھیں شہید کر دیا۔ بعد ازاں ان کے جسدِ خاکی کو ان کے آبائی شہر خانقین، صوبہ دیالی لے جایا گیا، جہاں انھیں سپردِ خاک کیا گیا۔

 بیرونی روابط 
 فقرة عن حياة الفنان العراقي خليل الزهاوي

 حوالہ جات 

زمرہ:عراق میں آتشیں اسلحہ سے اموات
زمرہ:2007ء کی وفیات
زمرہ:1946ء کی پیدائشیں
زمرہ:عراقی فنکار
زمرہ:عراقی مقتولین
زمرہ:بیسویں صدی کے خطاط
زمرہ:عراقی خطاط
زمرہ:بغداد یونیورسٹی کے فضلا
زمرہ:ایشیا میں 2007ء میں قتل
زمرہ:عراقی کرد شخصیات
زمرہ:عراق میں مقتول افراد
زمرہ:ویکی ڈیٹا والے صفحات